
	讜讛讗 讗讜转讘讬讛 讞诪砖 讜诪讗讞专 讚诇讗 转谞讬讗 诪''讟 讗讜转讘讬讛. 讻诇讜诪专 讜讛诇讗 专讘 驻驻讗 注爪诪讜 讛讬讛 诪拽砖讛 诪讬谞讬讛 诇讗讘讬讬 讜讗讬 转谞讗 诇讗 转谞讬 讛' 诪''讟 讗讜转讘讬讛 讛讜讗: 讗''专 驻驻讗 讗谞讗 住讘专讬 诇讗讜 讙诪专讗 讛讜讛 讘讬讚讬讛. 诇讻讱 讘讚讬转讬 诪诇讘讬 讜讛讜住驻转讬 注诇 诇砖讜谉 讛讘专讬讬转讗 讞诪砖 讜诇讛拽砖讜转 诇讗讘讬讬 诇专讗讜转 讗诐 诪讚注转讜 讗诪专讛 诇诪讬诪专讗 讚讬讚讬讛 讚讗讝 讘拽诇 讬讞讝讜专 诪讚讘专讬讜 讜诇讗 讬讚讞讜拽 诇转专抓 讛讘专讬讬转讗 诇讚讘专讬讜 讜诇讗 讬讚注谞讗 讚讙诪专讗 讛讜讛 讘讬讚讬讛 讜讗讜转讘讬谞谉 讜诇讗 讛讚专 讘讬讛 讜诇讻讱 讘讞谞转讬 讚讙诪专讗 讛讜讛 讘讬讚讬讛: 诪讞专爪谞讬诐 诪驻讜专爪谞讬诐. 讚讛讬讬谞讜 讛讙专注讬谞讬谉 讜讻谉 讘诪住' 注''讝 (讚祝 诇讚:) 驻讜专爪谞讬诐 讚讬讬谉 谞住讱 讜注爪讜专讬谉 讛讬讬谞讜 讛拽诇讬驻讛 讜讗砖讞讟 诪转专讙诪讬' 讜注爪专讬转 讜住讞讬讟讛 讛讬讬谞讜 讘拽诇讬驻讛 砖讬住讞讜讟 讛拽诇讬驻讛 讛讞讬爪讜谞讛 砖讬砖 讘讛 诇讞诇讜讞讬转 拽爪转 讜诇讗 讘讙专注讬谞讬讛: 住转诐 谞讝讬专讜转 诇' 讬讜诐. 讻讘专 砖谞讬谞讜 讝讛 讘驻''拽 (讚祝 讛.) 讜讗讬讬讚讬 讚讘注讬 诇诪转谞讬 讙讬诇讞 讗讜 砖讙诇讞讜讛讜 诇住讟讬诐 住讜转专 诇' 讬讜诐 转谞讬 谞诪讬 住转诐 [谞讝讬专讜转] 砖诇砖讬诐 讬讜诐 讜讟注诪讗 讚住讜转专 诇' 讬讜诐 诪砖讜诐 讚讘注讬讗 谞讝讬专讜转 砖讬注诇讛 诇讜 转讙诇讞转 砖诇 诪爪讜讛 讻讚讬 砖讬讛讗 砖注专讜 讙讚诇 讻驻讬 砖专讗讜讬 诇讙讚诇 讻住转诐 谞讝讬专讜转 讚讛讬讬谞讜 砖诇砖讬诐 讬讜诐 讜诪讬讬专讬 砖讙诇讞讜讛讜 讘讬讜诐 诪诇讗转 砖讛专讬 讗诐 讙诇讞讜讛讜 (讘砖谞讬诐) 讗讜 讬讜转专 诇诪讛 讬住转讜专 讗转 讛讻诇 讗讬讱 讬讞讝讜专 讜讬诪谞讛 诪讛 砖诪谞讛 讻讘专 讜讗讜诇讬 讛讻讬 谞诪讬 拽讗诪专 住讜转专 注讚 砖讬讛讜 砖注专讜转讬讜 讻讚讬 砖诇砖讬诐 讬讜诐 讻讱 谞诪爪讗 讘驻讬专讜砖 讛''专 讬爪讞拽 讜讛诇讻讱 讘谞讝讬专讜转 砖诇 [住'] 讗诐 讙诇讞讜讛讜 讘讬讜诐 砖诇砖讬诐 讗讬谞讜 住讜转专 讻诇讜诐 讚讗讬讻讗 注讚讬讬谉 讙讬讚讜诇 砖注专 拽讜讚诐 讬讜诐 转讙诇讞转 讜讗诐 讙诇讞讜讛讜 讗讞专 砖讻诇讜 讬诪讬讜 [讜讗讬谉] 讙讬讚讜诇 砖注专 住讜转专 [诇'] 诇专讘谞谉 讻讚诪讜讻讞 讘讙诪专讗: 谞讝讬专 砖讙讬诇讞 讘讬谉 讘诪住驻专讬诐 讗讜 砖住讬驻住祝. 驻讬专讜砖 转诇砖 讻诇 砖讛讜讗 讗驻讬' 砖注专 讗讞讚 诇讜拽讛 注诇讬讜 诪讬讬专讬 砖注讜拽专 讛砖讬注专 诪注讬拽专讜 讜诪砖讞讬转 诪谉 讛砖讜专砖 讻注讬谉 转注专 讚诇讜拽讛 诪拽专讗 讚转注专 诇讗 讬注讘讜专 注诇 专讗砖讜 讚诪专讘讬谞谉 讘讙诪专讗 砖讗专 讛诪注讘讬专讬谉: 砖注专 诪诇转讞转 专讘讬. 诪砖专砖讜 诪注讬拽专讜 讛讜讗 诪讙讘讬讛 讜讙讚诇 诪讛 砖讛砖注专 讙讚诇 诪转诪专 讜注讜诇讛 讛住诪讜讱 诇专讗砖 讗讞专 讬诪讬诐 讬讛讬讛 讘专讞讜拽 讗讜 诪诇注讬诇 专讘讬 诪专讗砖 讛砖注专 讛讜诇讱 讜讙讚诇 讗讘诇 住诪讜讱 诇专讗砖 讗讬谉 [讝讝] 诪诪拽讜诪讜: 讜砖讬讬专讜 讘讜 讻讚讬 诇讻讜祝 专讗砖讜 诇注讬拽专讜. 讘讻诇 砖注专 讜砖注专 [砖讬注讜专讗] 讘注诇诪讗 讛讜讗 讜讘住诪讜讱 讗诪专 砖讘讜 诇讬讙讚诇 讛砖注专 讘讝' 讬诪讬诐 讜讘讻讱 讬砖 讞砖讬讘讜转 砖注专: 讜讗讬 讗诪专转 诪诇转讞转 专讘讬 谞讝讬专讜转讜 讛讗 砖拽诇讬讛. 讻诇讜诪专 讛砖讬注专 砖讛拽讚讬砖 讘讬讜诐 谞讝专讜 讝讛 谞讟诇讜 讜讙诇讞讜 讜讝讛 砖砖讬讬专讜 讘讜 讻讚讬 诇讻讜祝 讗讬谉 讝讛 诪砖注专 砖讛讬讛 诇讜 诪砖注转 拽讘诇转 谞讝专讜 讗诇讗 爪诪讞 讘讜 讗讞专 讻谉 讜住讜转专 讗讞专讬 砖诇讗 谞砖转讬讬专 诪讗讜转讜 砖注专 砖讛讬讛 讘拽讘诇转 谞讝专讜 讜讗讬 讗诪专转 诪诇注讬诇 专讘讬 诪讗讬 讚讗拽讚讬砖 拽讗讬 讚讗讜转讜 砖砖讬讬专讜 讜讚讗讬 诪讗讜转讜 砖讬注专 砖讛拽讚讬砖 讜讘讻讱 讛讜讬 砖讬注讜专 讞砖讜讘 讜讗讬谞讜 住讜转专 讻诇讜诐: 转''砖 诪讛讗讬 讗讬谞讘讗. 驻讬专讜砖 讘讬爪讬 讻讬谞讬诐 讚拽讗讬 讘注讬拽专讗 驻讬专讜砖 讘注讬拽专 讛砖讬注专 住诪讜讱 诇专讗砖 讜诇讗 转爪讗 诪砖诐 讘讙讬讚讜诇 砖注专 砖''诪 讚诪诇注讬诇 专讘讬 讜诪砖''讛 讛砖注专 砖住诪讜讱 诇专讗砖 讻讚拽讗讬 拽讗讬. 讚讗讬 诪诇转讞转 专讘讬 讘专讬砖讗 讚讘讬谞转讗 讘注讬 诇诪讬拽诐 讛讗讬谞讘讗 讜讛砖注专 讛讜诇讱 讜讙讚诇 诪注讬拽专讜 讜诇诪注诇讛: 讗讙讘 讞讬讜转讗 谞讞转 讜讗讝讬诇. 讗讬谞讘讗 讛讜讗 讬讜专讚 诇诪讟讛 讻砖讛砖注专 讙讚诇 诪诇诪注诇讛 诪专讜诐 讛专讗砖: 讘专讬砖讗 讚讘讬谞转讗. 诇讗讜 讘专讬砖讗 讗诇讗 讘专讞讜拽 诪谉 讛专讗砖 拽讗诪专: 讜讗讬 住''讚 诪诇注讬诇 专讘讬 讘注讬拽专讗 讚讘讬谞转讗 讘注讬 诇诪讬拽诐 [讘诪拽讜诐] 砖注诪讚讛 讻砖讛讬转讛 讞讬讛 砖讛专讬 砖诐 诪转讛: 讛转诐 谞诪讬 诪砖讜诐 讚诇讬转 讘讛 讞讬诇讗. 讻诇讜诪专 讘讝讜 砖讛专讬 诪转讛 砖诪讟讛 讜讗讝诇讛 诪讞讜讘专转 讜讬讜专讚转 诇专讗砖 讛砖注专 砖讛讜讗 转诇讜讬 诇诪讟讛 诇爪讚 讛讗专抓 讜讗讬谉 诇讛 讻讞 诇讛讗讞讝 诇诪注诇讛 诇爪讚 讛专讗砖: 转''砖 诪讘诇讜专讬转 砖诇 讻讜砖讬讬诐 砖诪谞讬讞讬诐 讘诇讜专讬讜转 [讘专讗砖讬讛诐] 诇砖诐 注''讝 讜讘砖注专 讗讬谉 诪讙诇讞讬谉 讻诇 住讘讬讘 专讗砖讜 讜诪讛 砖讛讬讜 诪谞讬讞讬谉 讛谉 讙讬讚诇讜 讗讜转讛 讻拽诇讬注讛 住诪讜讱 诇专讗砖 讜讗讬谞讜 诪讛讜讚拽 讻讘专讗砖讜谞讛 讜讗讬 诪诇注讬诇 专讘讬 讗诪讗讬 讗诇讗 讜讚讗讬 诪诇转讞转 专讘讬 讜谞讚讞讬转 讛拽诇讬注讛 诇驻谞讬诐 讜讛诇讗讛 诪谉 讛专讗砖 讜谞诪爪讗 讻讬 讘砖注专 砖住诪讜讱 诇专讗砖 讗讬谞讜 拽诇讜注 讜诇讻讱 讛讜讬 讻驻专讜砖 讜诪砖谞讬 讗讬讬讚讬 讚拽诪讟讗 讛讬讗 诪砖讬讻讘讗 专驻讬讗 诪诪讛 砖讛讜讗 砖讜讻讘 注诇讬讛 谞讜住注转 诪诪拽讜诪讛 讜谞专驻讬转 住诪讜讱 诇专讗砖:





驻讬专讜砖 讛专讗"砖

讜讛讗 讗讜转讘讬讛 专讘 驻驻讗 讛'. 专讘 驻驻讗 讛拽砖讛 诪讛讱 讘专讬讬转讗 诇讗讘讬讬 讜讗讬 讗讬转讗 诇诇拽讬 砖砖 讜讗讬 诇讗 转谞讗 转谞讗 诪谞讬谞讗 讗"讻 诪讗讬 讗讜转讘讬讛 讜诪砖谞讬 讚专讘 驻驻讗 讛讙讬讛 讛' 讘讘专讬讬转讗 讻讚讬 诇讬讚注 讗讬 讗讘讬讬 讙诪专讗 讙诪讬专 诇讛 讗讜 诪住讘专讗 讗诪专讛 谞讬讛诇讛. 讚讗讬 诪住讘专讗 讛讜讛 讗诪专 谞讬讛诇讛 讻砖讛拽砖讛 诇讜 诪谉 讛讘专讬讬转讗 讛讜讛 讛讚专 讘讬讛:



讛讝讙讬诐 讗讬诇讜 讛驻谞讬诪讬讬诐. 讛讙专注讬谞讬诐 专' 讬讜住讬 讛讬讛 谞讜转谉 住讬诪谉 讻讚讬 砖诇讗 转讟注讛 讝讜讙 砖诇 讘讛诪讛 讚讛讞讬爪讜谉 拽专讜讬 讝讜讙:



住转诐 谞讝讬专讜转 诇' 讬讜诐. 讻讘专 转谞讬谞讗 诇注讬诇 讜诇讗 转谞讬 讛讻讗 讗诇讗 讗讙讘 讚讘注讬 诇诪转谞讬 住讬驻讗 讙讬诇讞 讗讜 砖诇讞讜讛讜 诇住讟讬诐 住讜转专 诇' 讬讜诐. 驻讬' 住讜转专 注讚 砖讬讛讬讛 诇讜 讙讬讚讜诇 砖注专 砖诇 诇' 讬讜诐 讘讬讜诐 转讙诇讞转 砖诇 诪爪讜讛 讻讙讜谉 讗诐 讙诇讞讜讛讜 讘讬讜诐 诪诇讗转 [爪专讬讱 诇诪谞讜转] 诇' 讬讜诐 驻注诐 讗讞专转 讜讗诐 讙诇讞讜讛讜 诇讗讞专 讞' 诪讜谞讛 诪拽爪转 讻讗讜转谉 讬诪讬诐 讞' 讜诪砖诇讬诐 注诇讬讛诐 谞讝讬专讜转讜 讻讚讬 砖讬讛讬讛 诇讜 讙讬讚讜诇 砖注专 砖诇 诇' 讬讜诐 讘讬讜诐 转讙诇讞转 砖诇 诪爪讜讛:



专"讗 讘专 讬讜住讬 住"诇 诪讚转拽谞讬 讘' 讞专爪谞讬诐 讜讝讙讬诐. 讗诇诪讗 诇讘' 讞专爪谞讬诐 讬砖 诇讛 讝讙 讗讞讚. 诪驻讜专爪谞讬' 讜注讚 注讬爪讜专讬谉. 诪砖诪注 讚讝讙 (讛讜讛) 讛讜讗 讛讞讬爪讜谉 砖注讜爪专讬谉 讗讜转讜 诇讛讜爪讬讗 诪诪谞讜 讬讬谉:



讛讗讬 讘讬谞讬转讬讛. 驻讬' 砖注专 诪诇转讞转 专讘讬 诪转讞转讬转讜 讚讛讬讬谞讜 诪拽讜诐 讞讘讜专讜 诪诪砖 讛讜讗 注讜诇讛 讜讙讚诇:



讗讜 诪诇注讬诇. 讛讬讬谞讜 诪爪讚 讛讞讬爪讜谉. 讜拽专讬 诇讬讛 诪诇注讬诇 诇驻讬 砖讛讜讗 讝拽讜祝 诇诪注诇讛 讻砖讛砖注专 拽讟谉:



讜砖讬讬专讜 讘讜 讻讚讬 诇讻讜祝 专讗砖讜 诇注讬拽专讜 讘讻诇 砖注专 讜砖注专 讜讛讬讬谞讜 砖讬注讜专 讞砖讜讘 讘砖注专 讻讚讗诪专讬谞谉 讘砖诪注转讬谉 砖讻讱 讚专讻讜 诇讛讬讜转 讙讚讜诇 讘转讜讱 讝' 讬诪讬诐:



讗讬 讗诪专转 诪转讞转 专讘讬 讛专讬 诇讗 砖讬讬专 讘讜 讻讚讬 诇讻讜祝 专讗砖讜 诇注讬拽专讜 诪砖注专 砖讛讬讛 讘讜 讘砖注转 拽讘诇转 谞讝专讜 讜爪专讬讱 诇住转讜专:



讗诇讗 讗"讗 诪诇注讬诇 专讘讬 诪讗讬 讚讗拽讚讬砖 讛讗 拽讗讬 讜谞砖讗专 讘讜 砖讬注讜专 讞砖讜讘 诪砖注专 砖讛讬讛 讘讜 讘砖注转 拽讘诇转 谞讝专讜 讜讗讬谞讜 爪专讬讱 诇住转讜专:



转"砖 诪讗讬谞讘讗 讛讬讛. 诇谞讟砖 讘诇注"讝 讚拽讗讬 讘注讬拽专 讚讘讬谞讬转讗 转讚讬专 讛诐 谞诪爪讗讬诐 讘砖注专 住诪讜讱 诇专讗砖 讻讬 砖诐 讛讬讗 讙讚诇讛 讜讗讬谞讛 讝讝讛 诪砖诐:



讜讗讬 住"讚 诪诇转讞转 专讘讬 讘专讬砖讗 讚讘讬谞讬转讗 讘注讬 诇诪讬拽诐. 诇驻讬 讙讚讜诇 讛砖注专 讛讬讛 诇讜 诇讛转专讞拽 诪谉 讛专讗砖 注讚 砖诇讘住讜祝 转诪爪讗 讘住讜祝 讛砖注专 讗诇讗 讜讚讗讬 诪诇注讬诇 专讘讬 讛诇讻讱 讗讬谞讛 讝讝讛 诪诪拽讜诪讛:



讜诪砖谞讬 讚诇注讜诇诐 诪诇转讞转 专讘讬 讗诇讗 讚讗讙讘 讞讬讜转讬讛 谞讞讬转 讜讗讝讬诇 讜诪转拽专讘转 转诪讬讚 讗爪诇 讛专讗砖 诇讛转拽讬讬诐 诪讝讬注转 讛讗讚诐 讜诇讞讜转讜:



转"砖 诪讗讬谞讘讗 诪转讛 砖诪谞爪讗转 讘住讜祝 讛砖注专. 讗诇诪讗 诪诇转讞转 专讘讬. 讜诇讻讱 讛讬讗 诪转专讞拽转 诪谉 讛专讗砖 讻驻讬 讙讬讚讜诇 砖注专. 讚讗讬 诪诇注讬诇 专讘讬 诇讗 转讝讜讝 诪诪拽讜诪讛 讜转诪爪讗 转诪讬讚 讗爪诇 讛专讗砖:



讜诪砖谞讬 诇注讜诇诐 诪诇注讬诇 专讘讬 讜诪砖讜诐 讚诇讬转 讘讛 讞讬讜转讛 (诪砖转诪专砖) [诪砖转专讘讘] 讜讬讜专讚转 诇诪讟讞. 转"砖 诪讘诇讜专讬转 砖诇 讙讜讬讬诐 砖诪讙讚讬诇讬诐 讘诇讜专讬转 诇砖诐 注讘讜讚转 讻讜讻讘讬诐. 讜讻砖讛诐 诪住转驻专讬诐 诪讙诇讞讬诐 住讘讬讘 专讗砖诐 讜诪讛 砖讛诐 诪谞讬讞讬诐 注讜砖讬诐 讗讜转诐 讻诪讬谉 拽诇讬注讛 讜讘住讜祝 讛拽诇讬注讛 讻诇驻讬 讛专讗砖 注讜砖讬诐 拽砖专 讻讚讬 诇讛讬讜转 讛拽诇讬注讛 拽讬讬诪讗 讜讻砖讛诐 讙讚诇讬诐 讜讛讜诇讻讬诐 专驻讛 讛拽砖专 住诪讜讱 诇砖注专 讜讗讬谞讜 诪讛讜讚拽 讻讘转讞讬诇讛:



讜诪砖谞讬 讗讬讬讚讬 讚拽诪讟讗 诪砖讻讘讗. 注"讬 讛砖讻讘讛 砖砖讜讻讘 注诇讬讜 谞拽诪讟 讜讛讜诇讱 讜专驻讛:



转"砖 诪住拽专转讗 讚专驻讬 注诪专讗 诪诇转讞转. 住拽专转讗. 诪讬谉 爪讘注 讗讚讜诐 砖爪讘注谉 讘讛谉 讘讛诪讜转 讜讘诪拽讜诐 讛爪讘注 诪转专驻讛 讛爪诪专 讗爪诇 讛讙讜祝 讛讘诪讛. 讜讗讞"讻 诪转专驻讛 讛爪诪专 讗爪诇 诪拽讜诐 注讬拽专讜 讜讗讬 诪诇注讬诇 专讘讬 讗诪讗讬 诪转专驻讛:



讜诪住讘讬讗 讚爪讘注讬谉 讚拽谞讬讛讜谉. 讬砖 讝拽谞讬诐 爪讜讘注讬谉 讝拽谞讬讛诐 砖讞讜专讬诐 讻讚讬 砖讬讛讬讜 谞专讗讬诐 讻讘讞讜专讬诐. 讜讞讬讜讜专讬谉 注讬拽专讬 谞讬诪讛讜谉 讜讻砖讛砖注专 讙讚诇 谞专讗讬诐 注讬拽专讬 讝拽谞讬讛谉 诇讘谞讬诐 砖"诪 诪诇转讞转 专讘讬:





砖讬讟讛 诪拽讜讘爪转

诪转谞讬' 住转诐 谞讝讬专讜转 砖诇砖讬诐 讬讜诐. 讛讗讜诪专 讛专讬谞讬 谞讝讬专 讬诪谞讛 砖诇讜砖讬诐 讜讬讙诇讞 诪谉 讛转讜专讛 讬讜诐 砖诇砖讬诐 讜诪讚专讘谞谉 砖诇砖讬诐 讜讗讞讚 讻讚讗诪专 驻专拽 拽诪讗.  


讗讜 砖讙诇讞讜讛讜 诇住讟讬诐. 砖爪专讬讻讬谉 诇砖注专讜 诇注砖讜转 谞驻讛 讜讻讘专讛. 住讜转专 砖诇砖讬诐. 讘讬谉 讘谞讝讬专讜转 诪专讜讘讛 讘讬谉 讘谞讝讬专讜转 诪讜注讟转 砖讗讬谉 讙讬讚讜诇 砖注专 驻讞讜转 诪砖诇砖讬诐. 讜讗诐 讻谉 讗诐 讬砖 注讜讚 诇讘讗 诪谞讝讬专讜转 诪专讜讘讛 砖诇讜砖讬诐 讗讬谞讜 住讜转专 讻诇讜诐 讻讬讜谉 讚讗讬讻讗 讙讬讚讜诇 砖注专. 诪谞讬诪讜拽讬 讛专' 注讝专讬讗诇 讝"诇: 


住转诐 谞讝讬专讜转 砖诇砖讬诐 讬讜诐. 讙诇讞 讗讜 砖讙诇讞讜讛讜 诇住讟讬诐 住讜转专 砖诇砖讬诐. 讚讘注讬谞谉 诇住讜祝 谞讝讬专讜转 砖讬讙诇讞 转讙诇讞转 诪爪讜讛 砖讬讛讗 砖注专讜 讙讚讜诇 讻驻讬 诪讛 砖专讗讜讬 诇讙讚诇 讘住转诐 谞讝讬专讜转 砖诇砖讬诐 讬讜诐. 讜爪专讬讱 注讬讜谉 讛讬讻讬 诪砖讻讞转 诇讛 砖讬住转讜专 砖诇砖讬诐 讗诐 诇讗 砖讙诇讞讜讛讜 讬讜诐 诪诇讗转 砖讛专讬 讗诐 讙诇讞讜讛讜 诇住讜祝 砖诪谞讛 讗讜 讬讜转专 诇诪讛 讬住转讜专 砖诇砖讬诐 讗讱 讬转讞讬诇 诪讛 砖诪谞讛 讻讘专. 讜讗讜诇讬 讛讻讬 拽讗诪专 住讜转专 注讚 砖讬讛讜 讘砖注专讜转 讻讚讬 砖诇砖讬诐. 讻讱 诪爪讗转讬 讘驻讬专讜砖 讛专' 讬爪讞拽. 转讜住驻讬 讛专讗"砖 讝"诇 讜讻讻转讜讘 讘转讜住': 


讛讗讬 讘讬谞讬转讗. 驻讬专讜砖 砖注专. 诪诇转讞转 专讘讬. 诪转讞转讬转讜 讚讛讬讬谞讜 诪拽讜诐 讞讬讘讜专讜 诪专讗砖 讛讜讗 注讜诇讛 讜讙讚诇. 讗讜 诪诇注讬诇 讛讬讬谞讜 诪爪讚 讛讞讬爪讜谉 讜拽专讬 诇讬讛 诪诇注讬诇 诇驻讬 砖讛讜讗 讝拽讜祝 诪诇诪注诇讛 讻砖讛砖讬注专 拽讟谉. 讛专讗"砖 讝"诇 讘驻讬专讜砖讬讜. 


转讬诪讛 讚讛讻讗 诪砖诪注 砖讗诐 诇讗 谞砖讗专 讘讜 讻讚讬 诇讻讜祝 专讗砖讜 诇注讬拽专讜 诪砖讬注专 砖讛讬讛 讘讜 讘砖注转 拽讘诇转 谞讝专讜 砖住讜转专. 讜诇拽诪谉 讘住诪讜讱 讗诪专 专' 讬爪讞拽 诇住转讜专 讗讬谞讜 住讜转专 讗诇讗 讘专讜讘 专讗砖讜 讜讘转注专 讜诪驻专砖 讻注讬谉 转注专. 讜谞专讗讛 诇讬 讚讘专讜讘 专讗砖讜 讜讚讗讬 讗讬谞讜 住讜转专 讗诇讗 讘讻注讬谉 转注专. 讗讘诇 讘讻诇 专讗砖讜 住讜转专 讛讬讻讗 讚诇讗 砖讬讬讱 讻讚讬 诇讻讜祝. 


转讗 砖诪注 讞讬讛. 诇讬讬谞讚专讬 讘诇注"讝 讚拽讗讬 讘注讬拽专讗 讚讘讬谞讬转讗 住诪讜讱 诇砖专砖讜. 讜拽住诇拽讗 讚注转讱 砖讗讬谞讘讛 讛谞拽专讗转 诇讬讬谞讚专讬 讗讬谞讛 讝讝讛 诇注讜诇诐 诪诪拽讜诪讛 砖讙讚讬诇讛 砖诐. 讜讗谞讜 专讜讗讬谉 砖讗祝 讻砖讙讚诇 讛砖注专 诇注讜诇诐 转诪爪讗 讗讜转讛 拽专讬讘讛 诪谉 讛砖讜专砖. 讜讗讬 住诇拽讗 讚注转讱 诪诇转讞转 专讘讬 讘专讬砖讗 讚讘讬谞讬转讗 讘注讬 诇诪讬拽诐 讟驻讬. 诪讛 砖讬讙讚诇 讛砖注专 讛讬讛 诇谞讜 诇诪爪讜讗 讗讜转讛 讘专讞讜拽 诪谉 讛砖讜专砖. 讗讙讘 讞讬讜转讗 谞讞讬转 讜讗讝讬诇 讗讬谞讘讗 讜诪注爪诪讜 讛讜讗 讛讜诇讱 诇爪讚 讛砖讜专砖. 转讜住驻讬 讛专讗"砖 讝"诇:





专砖"砖

专砖"讬 讚"讛 讗"专 驻驻讗. 诪砖讜诐 讚诇讗 谞讛讬专讗 诇讬 诪诇转讗. 讻爪"诇:



转讚"讛 讜砖讬讬专讜 讘讜. 砖讬注讜专讗 讘注诇诪讗 讛讜讗 讻讜' 讜讘讻讱 讬砖 讞砖讬讘转 砖注专. 诇拽诪谉 诪讜拽讬 诇讛讘专讬讬转讗 讚转谞讬 讘讛 讚讗诐 砖讬讬专讜 讘讜 讻讚讬 诇讻讜祝 讻讜' 讗讬谞讜 住讜转专 讻专' 讗诇讬注讝专. 讜诇讻讗讜专讛 拽砖讛 讚讛讗 讛讗讬 砖讬注讜专讗 讚讻讚讬 诇讻讜祝 专"讬 讛讜讗 讚讗诪专讛 讘谞讚讛 (谞讘 讘) 讘诪砖谞讛 诇注谞讬谉 讞砖讬讘转 砖注专. 讗讘诇 专"讗 住"诇 砖诐 讚砖讬注讜专讗 讘讻讚讬 诇拽专讜抓 讘爪讬驻讜专谉. 讜讗讜诇讬 诇讛讻讬 讚拽讚拽讛 讛诪砖谞讛 砖诐 诇讜诪专 砖转讬 砖注专讜转. 讜讛讗诪讜专讜转 讘讻"诪. 讜诇讗 讗诪专讛 住转诐 砖注专讜转 讛讗诪讜专讜转 讻讜'. 讛讜讗 诇讛讜专讜转 诇谞讜 讚讚讜拽讗 讘诪拽讜诐 砖讛砖讬注讜专 讛讜讗 讘讘' 砖注专讜转 讛讜讗 讚驻诇讬讙讬 诇讗驻讜拽讬 讛讻讗 诇注谞讬谉 住转讬专讛 讚谞讝讬专讜转 讚讛讜讬讗 讘专讜讘 专讗砖讜 讗祝 诇专"讗 讛砖讬注讜专 讘讻讚讬 诇讻讜祝 讜讻诪讜 砖讘讗专 讛砖"住 诇拽诪谉 讚讬诇讬祝 诪转讙诇讞转 讟讜诪讗讛 讻讜':





讛讙讛讜转 讬注讘"抓

讙诪' 讗讬讬讚讬 讚拽诪讟讗 诪砖讬讻讘讗 讛讜讗 讻爪"诇:





讘谉 讬讛讜讬讚注

讗执讬讘旨指注职讬指讗 诇职讛讜旨: 讛址讗讬 诪址讝职讬指讗, 诪执诇旨职转址讞址转 专址讘旨执讬, 讗讜止 诪执诇旨职注值讬诇?. 谞专讗讛 诇讬 讘住"讚 专诪讝讜 讞讝"诇 诇驻讬 讚专讻诐 讘讘注讬讗 讝讜 诪讜住专 讬拽专 讜讛讜讗 讚讬砖 诇讞拽讜专 诇诪讛 讬砖 砖注专讜转 讘讗讚诐 砖讛讜讗 砖注专 讛专讗砖 讙讚诇 讘讜 诪注转 砖谞讜诇讚 讜讬砖 砖注专讜转 砖讛诐 讙讚诇讬诐 讘讜 讗讞专 砖讬讙讚讬诇 讜讬讛讬讛 诇讗讬砖 讻诪讜 砖注专 讛讝拽谉?
讜谞专讗讛 诇讬 讘住"讚 诇讬讬砖讘 讞拽讬专讛 讝讜 讘讛拽讚讬诐 诪讛 砖讗诪专讜 讘诪讚专砖 专讘讗 (讘专讗砖讬转 专讘讛 讬讗, 讜) 驻诇讬住驻讜住 讗讞讚 砖讗诇 讗转 专讘讬 讛讜砖注讬讛 讗诐 讞讘讬讘讛 讛诪讬诇讛 诪驻谞讬 诪讛 诇讗 谞讬转谞讛 诇讗讚诐 讛专讗砖讜谉? 讻诇讜诪专 诪驻谞讬 诪讛 诇讗 谞讘专讗 诪讛讜诇 砖讗讝 讻诇 讛谞讜诇讚讬诐 诪诪谞讜 讬讛讬讜 谞讜诇讚讬诐 讘诇讗 注专诇讛! 讗诪专 诇讜 诪驻谞讬 诪讛 讗讜转讜 讛讗讬砖 诪讙诇讞 驻讗转 专讗砖讜 讜诪谞讬讞 驻讗转 讝拽谞讜? 讻诇讜诪专 诇驻讬 讚讘专讬讱 砖讗转讛 诪讞讘讘 讛注专诇讛 诪驻谞讬 砖谞讜诇讚转 讘讛 诪讻诇 诪拽讜诐 讗转讛 诪讙诇讞 砖注专 讛专讗砖 讜诪谞讬讞 讛讝拽谉 讜讛诇讗 砖注专 讛专讗砖 讛讜讗 讞讘讬讘 诪驻谞讬 砖讛讬讛 注诪讱 诪注转 讛诇讬讚讛! 讗诪专 诇讜 讛驻诇住讜祝 诪驻谞讬 砖砖注专 讛专讗砖 讙讚诇 注诪讜 讘砖讟讜转! 专讜爪讛 诇讜诪专 砖讘讗 诇讜 诪注转 讛讬讜转讜 拽讟谉 讘诇讗 讚注转 讗讱 砖注专 讛讝拽谉 讘讗 诇讜 讗讞专 砖讙讚诇 讜谞砖诇诐 讘讚注转. 讗诪专 诇讜 专讘讬 讛讜砖注讬讗 讗诐 讻谉 讬住诪讗 注讬谞讬讜 讜讬拽讟讬注 讬讚讬讜 讜讬砖讘专 专讙诇讬讜 砖讙讚诇讜 注诪讜 诪注转 讛讬讜转讜 拽讟谉 砖讗讬谉 讘讜 讚注转? 讗诪专 诇讜 讜讻讬 讘注讘讜专 转砖讜讘讛 讻讝讗转 讛讝拽拽转讬 诇讚讘专 注诪讱 砖转讚讞讛 讗讜转讬 讘讚讘专讬 讛讘诇?! 讗诪专 诇讜 专讘讬 讛讜砖注讬讗 诇讛讜爪讬讗讱 讞诇拽 讗讬 讗驻砖专, 讗诇讗 讻诇 诪讛 砖谞讘专讗 讘砖砖转 讬诪讬 讘专讗砖讬转 爪专讬讻讬谉 注砖讬讛 讻讙讜谉 讛讞专讚诇 爪专讬讱 诇诪讬转讜拽 讛讞讟讬谉 爪专讬讻讬谉 诇讛讟讞谉 讜讗驻讬诇讜 讗讚诐 爪专讬讱 转讬拽讜谉 讗讞专 砖谞讘专讗 讘注专诇讛 讬讞转讜讱 讛注专诇讛 讜讬讛讬讛 砖诇诐.
讜爪专讬讱 诇讛讘讬谉 诇诪讛 讞砖讘 讛驻诇住讜祝 诇转砖讜讘讛 专讗砖讜谞讛 砖诇 专讘讬 讛讜砖注讬讛 讚讘专 讛讘诇, 讜讛诇讗 讛讜讗 讛砖讬讘 诇讜 讛讬讟讘 诇驻讬 讚讘专讬讜 砖讗诪专 讛讟注诐 诪砖讜诐 讚讙讚诇 注诪讜 讘砖讟讜转?
讜谞专讗讛 讚讗诪专 讻谉 诪驻谞讬 讻讬 讛讞讬诇讜拽 讛讜讗 驻砖讜讟 讚注讬谞讬诐 讜讬讚讬诐 讜专讙诇讬诐 讛诐 诪讻诇诇 讛讙讜祝 讜讘诇注讚诐 讬讛讬讛 讛讗讚诐 诪讞讜住专 讜讗讬讱 讬拽讟注诐 讘砖讘讬诇 砖讛讬讜 注诪讜 讘注讜讚讜 拽讟谉 讗讱 讛砖注专讜转 讗讬谉 诪注讬拽专 讛讙讜祝 讗诇讗 讛诐 诪讜转专讜转 讜诇讻谉 讻讬讜谉 砖讙讚诇讜 讘砖讟讜转 讬砖 讟注诐 诇讛住讬专诐 讜诇讙诇讞诐 讗讱 砖注专 讛讝拽谉 讗祝 注诇 驻讬 砖讙诐 讛讜讗 谞讞砖讘 诪诪讜转专讜转 讛讙讜祝 注诐 讻诇 讝讛 讻讬讜谉 讚讙讚诇 讘讝诪谉 砖讛讗讚诐 谞砖诇诐 讘砖讻诇讜 讜讘讬谞转讜 诇讻谉 讞讘讬讘 讛讜讗 诇讗讚诐 讜诇讗 讬注讘讬专谞讜.
讜讘诪拽讜诐 讗讞专 讘讬讗专转讬 讘住"讚 讻讬 砖谞讬 诪讬谞讬 砖注专讜转 讗诇讜 注诇 讛专讗砖 讜注诇 讛讝拽谉 讛诐 诪讜转专讜转 讛讙讜祝 谞讞砖讘讬诐 讗讱 砖注专 讛专讗砖 讛讜讗 讻谞讙讚 专讘讜讬 讛讛谞讗讜转 讜讛转注谞讜讙讬诐 讘讬诪讬 讛讞讜诇 砖讗讬谉 专讗讜讬 诇讗讚诐 诇讛讬讜转 谞讙专专 讗讞专讬讛诐 讜诇讻谉 爪专讬讱 砖注专 讝讛 讙讬诇讜讞 讗讘诇 砖注专讜转 讛讝拽谉 讛诐 讻谞讙讚 诪讜转专讜转 讗讻讬诇讛 讜砖转讬讛 转注谞讜讙讬诐 讘砖讘转 讜讬讜诐 讟讜讘 讚谞讞砖讘讬诐 诇诪爪讜讛 讜诇讻谉 诇讗 讬讙诇讞 砖注专 讝拽谞讜.
讜讘讝讛 谞驻砖讟讛 讞拽讬专转谞讜 讚诪驻讜专砖 讘讝讛 讛讟注诐 砖砖注专 讛专讗砖 讙讚诇 讘讗讚诐 诪谉 讛诇讬讚讛 讘注讜讚讜 拽讟谉 砖讗讬谉 讘讜 讚注转 诪驻谞讬 砖讛讜讗 讻谞讙讚 诪讜转专讜转 讛诪讗讜住讬诐 诇驻谞讬 讛砖诐 讬转讘专讱 讗讱 砖注专 讛讝拽谉 讙讚诇 注诪讜 讗讞专 砖谞砖诇诐 讘讚注转 讜讘转讘讜谞讛 诪驻谞讬 砖讛讜讗 专讜诪讝 诇诪讜转专讜转 砖讛诐 讟讜讘讬诐 诇驻谞讬 讛砖诐 讬转讘专讱.
讜讛谞讛 讬讚讜注 诪讛 砖讻转讘讜 讛诪驻专砖讬诐 讝"诇 砖讬砖 砖谞讬 诪讬谞讬 讬爪专 讛专注 讛讙讜专诪讬诐 诇讗讚诐 诇讞讟讜讗 讛讗讞讚 诪爪讚 讛转讜诇讚讛 砖讛讜讗 讘讗 诪讟讬驻转 讝专注 砖诇 讗讘 讜讗诐 砖拽砖讜专 讜讗讞讜讝 讘讛诐 讛讝讜讛诪讛 砖讛讬转讛 诪爪讚 讛转讜诇讚讛 诪谉 讞讟讗 讗讚诐 讜讞讜讛 讜讗讜转讜 讻讞 讛讝讜讛诪讛 讛拽砖讜专 讘讝专注 讛讗讚诐 诪住讘讘 诇讛讞讟讬讗 讗转 讛讗讚诐. 讜讛砖谞讬讛 讛讜讗 讛讬爪专 讛专注 砖讘讗 诪谉 讛拽诇讬驻讛 砖讬砖 讻谞讙讚 注讜诇诐 讛谞砖诪讜转 讜讝讛 讛讬爪专 讛专注 谞拽专讗 讘讚讘专讬 专讝"诇 讘砖诐 '诪诇讗讱 专注' 讜注诇讬讜 讗诪专 讛拽讚讜砖 讘专讜讱 讛讜讗 讘专讗转讬 讬爪专 讛专注 讘专讗转讬 诇讜 转讜专讛 转讘诇讬谉 (拽讬讚讜砖讬谉 诇:).
讜讻转讘讜 讛诪驻专砖讬诐 讝"诇 砖讬砖 注讜谞讜转 诪转讛讜讜讬诐 讜谞注砖讬诐 诪讻讞 讬爪专 讛专注 讛讘讗 诪爪讚 讛转讜诇讚讛 砖讛讜讗 讻讞 讝讜讛诪转 讛谞讞砖 讜讬砖 诪讬谞讬 注讜谞讜转 砖谞注砖讬诐 诪讻讞 讬爪专 讛专注 讛谞诪砖讱 诪谉 讛拽诇讬驻讛 砖讻谞讙讚 注讜诇诐 讛谞砖诪讜转 讜讘专讜专 讚专讘讜讬 讛转讗讜讛 讛讙讜驻谞讬转 砖讛诐 诪讜转专讜转 讛讗讻讬诇讛 讜讛砖转讬讛 砖专讜讚祝 讛讗讚诐 讗讞专讬讛诐 讝讛 讘讗 诇讜 诪讬爪专 讛专注 讛讘讗 诪爪讚 讛转讜诇讚讛 讬注谉 讻讬 讝讜讛诪转 讛谞讞砖 砖讚讘拽讛 讘转讜诇讚讛 谞转讛讜讜讬转 诪爪讚 专讘讜讬 讛转讗讜讛 砖诇 讗讻讬诇讛 讚讻转讬讘 讜址转值旨专侄讗 讛指讗执砖指旨讈讛 讻执旨讬 讟讜止讘 讛指注值抓 诇职诪址讗植讻指诇 讜职讻执讬 转址讗植讜指讛 讛讜旨讗 诇指注值讬谞址讬执诐 讜址转执旨拽址旨讞 诪执驻执旨专职讬讜止 讜址转止旨讗讻址诇 (讘专讗砖讬转 讙, 讜).
讜讘讝讛 讬讜讘谉 专诪讝 讞讝"诇 讘讛讗讬 讘注讬讗 讚讛讻讗 讚讗讘注讬 诇讛讜 讛址讗讬 诪址讝职讬指讗, 诪执诇旨职转址讞址转 专址讘旨执讬 讗讜止 诪执诇旨职注值讬诇? 驻讬专讜砖 讛砖注专 砖讛讜讗 讙讚诇 注诐 讛讗讚诐 讘砖讟讜转 砖讛讜讗 诪讜专讛 注诇 诪讜转专讜转 讛讗讻讬诇讛 讜砖转讬讛 砖讘讞讜诇 砖讛诐 诪讗讜住讬诐 诇驻谞讬 讛砖诐 讬转讘专讱 讗诐 讝讛 讛讞讟讗 砖诇 诪讜转专讜转 讜专讘讜讬 转注谞讜讙讬诐 诪转讛讜讜讛 讜谞注砖讛 诪诇转讞转, 专讜爪讛 诇讜诪专 诪谉 讬爪专 讛专注 砖讛讜讗 诪爪讚 讛转讜诇讚讛 讻诪转讬讬讞住 诇诪讟讛? 讗讜 讚诇诪讗 诪诇注讬诇讗 专讘讬, 讻诇讜诪专 诪谉 讬爪专 讛专注 砖讛讜讗 诪爪讚 讛拽诇讬驻讛 砖讛讜讗 诪诇诪注诇讛 讻谞讙讚 注讜诇诐 讛谞砖诪讜转? 讜驻砖讬讟 讘讙诪专讗 诪诇转讞转 专讘讬!



讻旨址讚 爪址讘职注执讬谉 住址讘职讬指讗 讚旨执讬拽职谞职讛讜止谉, 讞址讜职专执讬谉 注执拽职讘值讬 谞执讬诪职讛讜止谉. 谞专讗讛 讚讛讜讗 讛讚讬谉 讚诪爪讬 诇诪驻砖讟 讝讛 诪谉 讛爪驻专谞讬讬诐 砖诇 讛讗讚诐 砖讗诐 讛讗讚诐 讬爪讘注 讬讚讬讜 讘爪讘注 砖拽讜专讬谉 讞讬谞"讗 讜讻讬讜爪讗 讘讝讛 砖讛爪驻专谞讬诐 拽讜诇讟讬谉 讛爪讘注 讜讗讬谞讜 讬讜爪讗 诇注讜诇诐 讗讱 注诇 讬讚讬 砖讛诐 讙讚讜诇讬诐 讜专讘讬诐 诪诇转讞转 讚讛讬讬谞讜 诪注讬拽专谉 讛住诪讜讱 诇讘砖专 讬讛讬讜 讞讜讜专讬谉 注拽讘讬讛讜谉 讜讘讗讜专讱 讛讝诪谉 砖讛诐 讙讚讜诇讬诐 讜谞拽爪爪讬诐 驻注诐 讗讞专 驻注诐 讻诇讛 讛爪驻讜专谉 砖拽诇讟 讛爪讘注 讻讜诇讜 注诇 讬讚讬 拽爪讬爪讜转 砖拽讜爪抓 讛讙讚诇 诪诪谞讜 讜讗诐 讻谉 讙诐 诪谉 讛爪驻专谞讬诐 讬砖 讛讜讻讞讛 讻诪讜 讛讜讻讞讛 砖诇 讛砖注专 讗诪谞诐 诪砖讜诐 砖讛讜讗 诪讚讘专 讘砖注专讜转 讛讘讬讗 讛讜讻讞讛 诪谉 讛砖注专讜转 讛谞爪讘注讬谉.





砖注专讬 转讜专转 讘讘诇

(诇讟 讗) 转"砖 诪讛讗 讗讬谞讘讗 讞讬讛.鈥斪懽ぷ�' 讛诪讬讜讞住 诇专砖"讬 讜转讜住' 讜注专讜讱 注' 讗谞讘讗 讗' - 讻讜诇诐 驻讬专砖讜: 讗讬谞讘讗 讘讬爪讬 讻谞讬诐. 讜诇讗 转讗诪专 讚住讘专讬 砖诇讚注转 讞讝"诇 讗讬谞讘讬 讛谉 讛讘讬爪讬诐 讛谞讜诇讚讜转 诪谉 讛讻谞讬诐, 砖讛专讬 诪讘讜讗专 讘砖讘转 (拽讝 讘), 砖诇讚注转诐 讗讬谉 讛讻谞讬诐 驻专讜转 讜专讘讜转. 讜讘讬爪讬 讻谞讬诐 砖谞讝讻专讜 讘讘专讬讬转讜转 讛谉 诪讬谉 诪讬讜讞讚, 砖谞拽专讗 讻谉. 诇讻讱 爪专讬讱 诇讜诪专, 讚讗讬谞讘讗 讗讬谉 转讜诇讚转讛 诪谉 讛讻谞讬诐. 讜讻"讻 专砖"讬 讘注"讝 (讙 讘), 讚讗讬谞讘讗 诪讬谉 讗讞专 讛讜讗 讜讗讬谞讜 诪讻谞讬诐. 讗讘诇 讞讜拽专讬 讝诪谞谞讜 讻转讘讜, 砖注砖讜 谞住讬讜谞讜转 专讘讬诐 讜诪爪讗讜 砖讙诐 讞讻谞讬诐 驻专讜转 讜专讘讜转, 讜讗讬谞讘讗 砖讘专讗砖 讛谉 讛谉 讛讘讬爪讬诐 砖讛讻谞讬诐 诪讟讬诇讜转 讗讜转谉 讜诪讚讘讬拽讜转 讗讜转谉 讘砖注专讜转, 讜讘诪砖讱 砖诇砖讛 讬诪讬诐 讬讜爪讗讜转 诪讛谉 讻谞讬诐 拽讟谞讜转.

